दिल्ली में LIC की परीक्षा का पर्चा लीक हुआ  
भारतीय जीवन बीमा निगम के सहायक प्रशासनिक अधिकारी पद के लिए रविवार को होने वाली परीक्षा का प्रश्नपत्र राजधानी में परीक्षा से पहले ही लीक हो गया।
भारतीय जीवन बीमा निगम (एलआईसी) के सहायक प्रशासनिक अधिकारी (एएओ) पद के लिए रविवार को होने वाली परीक्षा का प्रश्नपत्र राजधानी में परीक्षा से पहले ही लीक हो गया।  पुलिस से मिली जानकारी के अनुसार दिल्ली पुलिस की अपराध शाखा ने परीक्षा शुरू होने से काफी समय पहले ही इसका प्रश्नपत्र कई लोगों के पास से बरामद किया। दिल्ली पुलिस की अपराध शाखा के उपायुक्त अशोक चंद ने बताया कि इन प्रश्नपत्रों को जब असली प्रश्नपत्र से मिलाया गया, तो यह हू-ब-हू वैसे ही निकले।  सूत्रों के मुताबिक इस सिलसिले में एक व्यक्ति को हिरासत में लिया गया है। इस मामले में एलआईसी ने अभी कोई प्रतिक्रिया नहीं व्यक्त की है।